L’Ajuntament de Carcaixent es concentrarà cada mes en condemna pels assassinats masclistes
28 de Enero de 2020

Carcaixent

A partir d’este mes de gener, l’Ajuntament de Carcaixent, a proposta del Consell de les Dones, es concentrarà cada últim dimarts de mes, 5 minuts abans de començar el ple ordinari, en condemna pels assassinats que es produeixen contra les dones al nostre país.

En paraules de la Regidora d’Igualtat i Presidenta del Consell de les Dones, Xelo Pastor: «tots els mesos el plenari de Carcaixent guardava un minut de silenci abans de començar per les dones assassinades, ara és l’hora de baixar a la Plaça, obrir esta condemna i convidar a tot el veïnat a participar. Perquè els assassinats masclistes són un problema de totes i tots».

El Consell de les Dones és l’òrgan de participació i coordinació de totes les entitats de la ciutat de Carcaixent destinades a la lluita contra la violència masclista i a favor de la igualtat. Del Consell de les Dones també formen part els partits polítics amb representació a l’Ajuntament de Carcaixent.